CHAYO โบรกอัพกำไรปี 66 โตแกร่ง 84% พ่วงเป้าใหม่ 12 บ. สะท้อนซื้อหนี้เสียเพิ่ม
CHAYO โบรกอัพกำไรปี 66 โตแกร่ง 84% แตะ 414 ล้านบาท พ่วงเป้าใหม่ 12 บาท สะท้อนขายทรัพย์ขนาดกลาง-ซื้อหนี้เสียเพิ่ม แย้มตั้ง JV AMC คาดเห็นความชัดเจนในไตรมาส 1/66
CHAYO โบรกอัพกำไรปี 66 โตแกร่ง 84% แตะ 414 ล้านบาท พ่วงเป้าใหม่ 12 บาท สะท้อนขายทรัพย์ขนาดกลาง-ซื้อหนี้เสียเพิ่ม
30 ม.ค. 2566

บล.ดาโอ ระบุในบทวิเคราะห์วันนี้ (24 ม.ค.66) ว่า บริษัท ชโย กรุ๊ป จำกัด (มหาชน) หรือ CHAYO โดยนำซื้อพร้อมปรับราคาเป้าหมายเพิ่มขึ้นเป็น 12.00 บาท โดยเป็นผลของการปรับกำไรสุทธิปี 2565 และ rerate PBV ขึ้น เพื่อสะท้อนโอกาสในการเข้าซื้อหนี้เสียในต้นทุนที่เหมาะสมเพิ่มขึ้น
ประเมินกำไรสุทธิไตรมาส 4/2565 ที่ 61 ล้านบาท โต 25% เทียบช่วงเดียวกันของปีก่อน โต 70% เทียบไตรมาสก่อนหน้า หนุนโดย 1.รับรู้รายได้ดอกเบี้ยจากการซื้อหนี้เสียที่เพิ่มขึ้นเป็นมูลหนี้ 8.6 หมื่นล้านบาท, 2.กำไรขายทรัพย์ NPA ขนาดกลางเพิ่มขึ้นเป็น 30 ล้านบาท ขณะที่ 3.ค่าใช้จ่ายจะยังอยู่ในระดับสูง ทั้งค่าใช้จ่ายดอกเบี้ย และค่าใช้จ่ายสำรอง
โดยปรับประมาณการกำไรสุทธิปี 2566 ขึ้น 11% เป็น 414 ล้านบาท โต 84% เทียบช่วงเดียวกันของปีก่อน จากการปรับเพิ่มต้นทุนการเข้าซื้อหนี้เสียเป็น 1.5 พันล้านบาท ให้ใกล้เคียงกับเป้าบริษัท และสถานการณ์การขายหนี้เสียที่กลับมาดีขึ้น นอกจากนี้คาดกำไรสุทธิไตรมาส 1/2566 จะขยายตัวเทียบช่วงเดียวกันของปีก่อน และเทียบไตรมาสก่อนหน้า จากรับรู้กำไรการขาย NPA ขนาดใหญ่ที่พังงาประมาณ 300 ล้านบาท ซึ่งประเมินว่าผู้ซื้อจะต้องจ่ายชำระเงินภายในเดือน ก.พ.66 (30 วันหลังบริษัทส่งจดหมายเรียกชำระ)
ด้านราคาหุ้น outperform SET +15% ในช่วง 1 และ 3 เดือนที่ผ่านมา จากศาลเพิกถอนคำร้องคัดค้านการขายที่ดินแปลงพังงาในเดือน ธ.ค. 2565 และการซื้อหนี้เสียที่ดีขึ้นจากที่ชะลอตัวใน 9 เดือนปี 2565
ทั้งนี้คงแนะนำ“ซื้อ” จากสถานการณ์การขายหนี้ และต้นทุนการเข้าซื้อจากสถาบันการเงินที่เริ่มกลับมาสู่ระดับปกติกำไรสุทธิไตรมาส 4/2565 ที่จะดีขึ้น และต่อเนื่อง ไตรมาส 1/2566 รวมทั้งคาดจะเห็นความชัดเจน JV AMC หลังจากที่ชะลอในช่วงที่ผ่านมา